14 студзеня

## Падзеі
* 1582 — падпісаньне Ям-Запольскае мірнае дамовы, якой завершылася Інфлянцкая вайна
* 1873 — распачаўся рух цягнікоў на лініі Менск — Вялейка
* 1918 — на бальшавіцкага дзеяча Леніна быў зьдзейсьнены першы замах
* 1919:
** Гомель занялі бальшавікі
** распачалася Польска-савецкая вайна
* 1923 — зачыненая заходнебеларуская газэта «Наша будучыня»
* 1927 — паліцыя Польскае Рэспублікі арыштавала сяброў беларускае Грамады, у тым ліку Браніслава Тарашкевіча
* 1944 — вёска Ала спаленая фашыстамі разам з 1758 жыхарамі
* 1953 — Ёсіп Броз Ціта стаў першым прэзыдэнтам Югаславіі
* 1962 — увод у эксплюатацыю нафтаправоду «Дружба»
* 1963 — заснаваньне «Магілёўэнэрга»
* 1982 — заснаваня польская газэта Rzeczpospolita
* 1989 — у Вільні на II Вальным сойме беларускіх суполак заснавалі Канфэдэрацыю беларускіх моладзевых суполак (66 арганізацыяў)
* 1992 — Беларусь усталявала дыпляматычныя адносіны з Даніяй і Нарвэгіяй. Беларусь прызналі больш за 60 краінаў сьвету
* 1993 — Беларусь усталявала дыпляматычныя дачыненьні са Славаччынай
* 1995 — у Нясьвіжы адкрыўся гістарычна-краязнаўчы музэй
* 2000 — былы міністар сельскай гаспадаркі Васіль Лявонаў пакараны 4 гадамі калёніі з канфіскацыяй маёмасьці
* 2010 — на «Менск-Арэне» адбыўся першы афіцыйны матч у рамках КХЛ
* 2011 — футбольны клюб «Гарадзея» атрымаў пасьведчаньне аб дзяржаўнай рэгістрацыі й стаў прафэсійным футбольным клюбам

## Нараджэньні
* 1771 — Жан-Люі-Эбэнэзэр Рэнье, францускі дывізійны генэрал, удзельнік Напалеонаўскіх войнаў
* 1789 — Юзаф Главацкі, беларускі жывапісец, гравік і тэатральны мастак
* 1836 — Анры Фантэн-Лятур, францускі мастак і літограф
* 1841 — Бэрта Марызо, француская мастачка
* 1875 — Альбэрт Швайцэр, нямецкі тэоляг, філёзаф, музыкант і ўрач, ляўрэат Нобэлеўскай прэміі міру (1952)
* 1892 — Мартын Німёльлер, нямецкі пратэстанцкі дзяяч
* 1893 — Канстанцыя Буйло, беларуская паэтка
* 1894 — Пятро Юргялевіч, беларускі мовазнавец і аўтар «Нарысу сучаснай беларускай мовы з гістарычнымі камэнтарамі» (1958)
* 1896 — Джон Дос Пасас, амэрыканскі пісьменьнік партугальскага паходжаньня
* 1916 — Уладзіслаў Чарняўскі, беларускі ксёндз
* 1920 — Мікола Аўрамчык, беларускі паэт
* 1925 — Юкіё Місыма, японскі пісьменьнік, драматург.
* 1926 — Янка Філістовіч, удзельнік антысавецкага падпольнага руху
* 1938 — Аляксандар Дубко, старшыня Гарадзенскага аблвыканкаму, Герой Беларусі
* 1939 — Васіль Пятровіч Шаранговіч, народны мастак Беларусі, творца ў галіне кніжнай і станкавай графікі
* 1941 — Мілан Кучан, першы прэзыдэнт Славеніі
* 1942 — Вера Вярба, беларуская паэтка
* 1943 — Марыс Янсанс, латыскі дырыгент
* 1944 — Міхаіл Барздыка, беларускі графік
* 1948:
** Навум Гальпяровіч, беларускі журналіст і паэт
** Міклаш Нэмэт, вугорскі палітык, апошні прэм’ер-міністар Вугорскай народнай рэспублікі
* 1965 — Шаміль Басаеў. дзяяч чачэнскага незалежніцкага руху
* 1972 — Алесь Лагвінец. беларускі грамадзка-палітычны дзяяч, палітоляг, перакладнік, выкладнік
* 1974 — Кэвін Дзюранд, канадзка-амэрыканскі актор
* 1980 — Андрэй Курэйчык, беларускі і расейскі сцэнарыст, актор
* 1982 — Віктар Вальдэс, гішпанскі футбольны брамнік
* 1984 — Мія Мартына, канадзкая сьпявачка інуіцкага паходжаньня
* 1986:
** Яан Кабай, францускі футбаліст
** Уля Тойванэн, швэдзкі футбаліст фінскага паходжаньня
* 1992 — Арцём Цяплоў, беларускі футбаліст
* 1995 — Яўген Мілеўскі, беларускі футбаліст

## Сьмерці
* 1236 — Сьвяты Сава, адзін з самых шанаваных сьвятых Сэрбскай праваслаўнай царквы, вядомы рэлігійны, культурны і палітычны дзяяч свайго часу
* 1644 — Самуіл Рагаля, друкар Віленскага праваслаўнага брацтва, арганізатар першай друкарні ў Малдове
* 1742 — Эдмунд Галей, ангельскі астраном, геафізык, матэматык, мэтэароляг і фізык, вядомы ў першую чаргу за вылічэньне арбіты Камэты Галея
* 1788 — Франсуа Жазэф Поль дэ Грас, францускі адмірал, удзельнік войны за незалежнасьць ЗША
* 1853 — Міхал Ромэр, грамадзка-палітычны дзяяч
* 1867 — Жан Агюст Дамінік Энгр, францускі мастак, прадстаўнік стылю нэаклясыцызм
* 1886 — Руф Ігнацьеў, гісторык, археоляг, этнограф, музыказнавец
* 1898 — Льюіс Кэрал, брытанскі пісьменьнік і матэматык
* 1938 — Анатоль Пепяляеў, расейскі антысавецкі дзяяч
* 1947 — Вацлаў Міхневіч, беларускі і летувіскі архітэктар, прадстаўнік нэаготыкі
* 1957 — Гамфры Богарт, амэрыканскі кінаактор
* 1958 — Сяргей Вышалескі, савецкі эпізаатоляг
* 1977 — Анаіс Нін, амэрыканская і француская пісьменьніца, вядомая сваімі эратычнымі раманамі і дзёньнікам
* 1978 — Курт Гёдэль, амэрыканскі матэматык
* 2005 — Браніслаў Плотнікаў, беларускі мовазнавец
* 2015 — Мікалай Тарасюк, беларускі разьбяр, Народны майстар Рэспублікі Беларусь
* 2021 — Леанід Шчамялёў, народны мастак Беларусі

## Сьвяты
* Стары Новы год. Ён адзначаецца паводле юліянскага календара, або паводле старога стылю.